**Anexa III.1: Model Declarație unică a solicitantului**

**Program: \_\_\_\_\_\_\_\_\_\_\_\_\_\_\_\_\_**

**Prioritate: \_\_\_\_\_\_\_\_\_\_\_\_\_**

**Obiectiv specific: \_\_\_\_\_\_\_\_\_\_\_\_**

**Apel de proiecte: \_\_\_\_\_\_\_\_\_\_\_\_\_**

**DECLARAȚIE UNICĂ**

Subsemnatul/subsemnata <nume>, <prenume>, posesor al BI/CI, seria <seria CI> nr. <nr.Ci>, CNP <CNP>, în calitate de <reprezentant/imputernicit> al <entitate>, cunoscând prevederile legale privind falsul în declarații și falsul intelectual, declar următoarele:

<solicitant> depune Cererea de finanțare cu titlul <titlu proiect>, depus în cadrul Apelului de proiecte <titlu apel>, lansat în cadrul programului <program>, prioritatea <prioritate>, obiectiv specific <obiectivSpecific> în calitate de <calitatea în proiect>.

**A. Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în INSTRUCȚIUNEA NR.** privind lansarea Apelului de proiecte nr. 2 în cadrul Priorității 8 Asistență tehnică**, după cum urmează:**

**A.1 Solicitantul de finanțare**

1. Se încadrează în categoria solicitanților eligibili, conform prevederilor din Instrucțiunea nr. \_\_\_\_\_\_privind lansarea apelului de proiecte în cadrul Priorității 8 Asistență tehnică, cu privire la forma de constituire a solicitantului.
2. Nu are obligații de plată nete neachitate în termen, către bugetul de stat și respectiv către bugetul local în ultimele 12 luni și nu are fapte înscrise în cazierul fiscal legate de cauze referitoare la obținerea și utilizarea fondurilor europene și/sau a fondurilor publice naționale.
3. Deține asupra imobilului - teren și/sau clădire la depunerea cererii de finanțare, unul din drepturile legale conform prevederilor din Instrucțiunea nr. \_\_\_\_\_privind lansarea apelului de proiecte în cadrul Priorității 8 Asistență tehnică.
4. Își asumă faptul că, în cazul în care se modifică locația de implementare și/sau dreptul deținut asupra acesteia, noua locație de implementare și dreptul deținut de beneficiar asupra acesteia vor îndeplini toate criteriile de eligibilitate prevăzute de Instrucțiunea nr. \_\_\_\_\_\_\_privind lansarea apelului de proiecte în cadrul Priorității 8 Asistență tehnică și, după caz, vor respecta prevederile Deciziei de finanțare.
5. Își asumă faptul că nu va înstrăina și nu va închiria imobilizările achiziționate în cadrul proiectului pe perioada de durabilitate sau pe durata normală de funcționare a acestora, dacă aceasta din urmă este mai mică decât perioada de durabilitate.
6. În conformitate cu prevederile Codului fiscal, are regimul fiscal din punct de vedere al taxei pe valoare adăugată menționat în secțiunea Solicitant din cererea de finanțare.
7. Își asumă că în conformitate cu prevederile Codului fiscal, pentru achizițiile din cadrul proiectului cuprinse în secțiunea Plan de achiziții din cererea de finanțare, TVA este nedeductibilă potrivit legislației naționale în domeniul fiscal și nerecuperabilă conform prevederilor art. 64 alin. (1), litera c) din Regulamentul (UE) nr. 2021/1060, în cazul în care în cererea de finanțare TVA-ul este încadrat în categoria cheltuielilor eligibile.
8. Își asumă că nu beneficiază de schemă/scheme de compensare a TVA la nivel naţional, regional sau local, iar valoarea TVA aferentă achizițiilor de la furnizori este reală, corectă, suportată pe cheltuieli şi nu a fost recuperată prin nicio modalitate pentru achizițiile deja efectuate, în cazul în care în cererea de finanțare TVA-ul este încadrat în categoria cheltuielilor eligibile.

**A.2** **Cererea de finantare**

1. Este corelata cu obiectivele si activitățile apelului de proiecte și propune actiunile eligibile conform Instrucțiunii nr.\_\_\_\_\_\_ apelului de proiecte în cadrul Priorității 8 Asistență tehnică.
2. Proiectul propus spre finanţare nu trebuie să fie încheiat în mod fizic sau implementat integral înainte de depunerea cererii de finanțare în cadrul PR SV Oltenia, indiferent dacă toate plățile aferente au fost realizate sau nu de către beneficiar (art. 63 din Regulamentul (UE) nr. 2021/1060)
3. Include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, în conformitate cu specificațiile din Instrucțiunea nr. 1/2023privind lansarea apelului de proiecte în cadrul Priorității 8 Asistență tehnică și cu prevederile Manualului de identitate vizuală și comunicare.
4. Prevede o perioadă de implementare a activităților care nu depășește data de 31 decembrie 2029, în conformitate cu informațiile din cererea de finanțare.
5. Va fi implementat în conformitate cu legislația UE și națională în domeniul achizițiilor publice și în domeniile egalității de șanse, de gen/nediscriminare/ accesibilitate, dezvoltare durabilă, protecția mediului.
6. Ȋncadrarea valorii proiectului în limita maximă disponibilă la nivelul apelului
7. Locul de implementare a proiectului este clar stabilit.

**B. Organizația/reprezentantul legal nu se află în niciuna din situațiile de excludere prevăzute de legislația aplicabilă, respectiv prevăzute de Instrucțiunea nr. ......privind lansarea apelului de proiecte în cadrul Priorității 8 Asistență tehnică,:**

**B.1 Organizația/Solicitantul de finanțare:**

1. NU se află în stare de faliment/insolvență, NU face obiectul unei proceduri de lichidare sau de administrare judiciară, NU a încheiat acorduri cu creditorii, NU şi-a suspendat activitatea sau NU face obiectul unei proceduri legale în urma acestor situaţii, NU se află în situaţii similare în urma unei proceduri de aceeaşi natură, prevăzute de legislaţia sau de reglementările naţionale.
2. NU este în dificultate, în conformitate cu prevederile Regulamentului (UE) nr. 651/2014 al COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
3. NU este găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
4. NU face obiectul unui ordin de recuperare în urma unei decizii anterioare a Comisiei Europene sau a unui furnizor de ajutor privind declararea unui ajutor de stat ca fiind ilegal și incompatibil cu piața comună sau în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă.
5. NU a fost găsit vinovat de încălcarea gravă a vreunui contract anterior, din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene.
6. NU se regăsește în situația de a fi fost stabilite debite în sarcina sa, ca urmare a măsurilor legale întreprinse de autoritatea de management sau în cazul în care au fost stabilite debite în sarcina sa ca urmare a măsurilor legale întreprinse de autoritatea de management, va putea încheia contractul de finanţare în următoarele situaţii:
7. recunoaşte debitul stabilit în sarcina sa de autoritatea de management şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.
8. a contestat în instanță notificările/procesele verbale/notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens.

Situațiile de la punctele a) și b) de mai sus nu se aplică deciziilor de finanțare pentru care s-a acordat ajutor de stat. În acest caz, deciziile de recuperare a ajutoarelor de stat trebuie să fie executate și creanțele recuperate integral.

**B.2 Reprezentantul legal al solicitantului de finanțare:**

1. NU este subiectul unui conflict de interese, definit în conformitate cu prevederile naţionale/europene în vigoare și își asumă să ia toate măsurile pentru respectarea regulilor privind evitarea conflictului de interese, în conformitate cu reglementările europene și naționale în vigoare.
2. NU se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.
3. NU se află în situația de a induce grav în eroare AM PR SUD-VEST sau comisiile de evaluare, selecţie și contractare prin furnizarea de informaţii incorecte și/sau incomplete în cadrul Apelului de proiecte nr. 1 în cadrul Priorității 8 Asistență tehnică .
4. NU se află în situația de a încerca/de a fi încercat să obţină informaţii confidenţiale sau să influenţeze comisiile de evaluare sau AM PR SUD-VEST pe parcursul procesului de evaluare, selecție și contractare în cadrul Apelului de proiecte nr. 1 în cadrul Priorității 8 Asistență tehnică.
5. NU a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009 cu modificările și completările ulterioare.
6. NU a suferit condamnări definitive din cauza unei conduite profesionale îndreptate împotriva legii, pronunțată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni.

**C. Mă angajez ca organizația** pe care o reprezint:

1. Să nu utilizeze sprijinul primit pentru finanțarea de intervenții excluse din domeniul de aplicare al Fondului European de Dezvoltare Regională.
2. Să asigure contribuţia proprie declarată în secțiunea aferenta din Cererea de Finanțare.
3. Să finanţeze toate costurile, inclusiv costurile neeligibile, dar necesare, aferente proiectului.
4. Să asigure resursele financiare necesare implementării optime a proiectului în condiţiile rambursării ulterioare a cheltuielilor eligibile din fondurile Uniunii.
5. Să asigure folosința echipamentelor şi bunurilor achiziţionate prin proiect, pentru scopul declarat în proiect.
6. Să asigure cheltuielile de funcționare și întreținere aferente proiectului care includ investiții în infrastructură, în vederea asigurării sustenabilității financiare a acestora.
7. Să prezinte, la momentul contractării, la cererea AM PR SUD-VEST, toate documentele necesare pentru a dovedi îndeplinirea condițiilor de eligibilitate.
8. Să respecte legislația privind achizițiile publice și declar că în cazul în care au fost demarate activităţi înainte de depunerea proiectului, eventualele proceduri de achiziţii publice aferente acestor activităţi au respectat legislaţia privind achiziţiile publice.
9. În cazul obținerii finanțării, să respecte toate cerințele privind caracterul durabil al proiectului, așa cum sunt specificate în Instrucțiune în conformitate cu prevederile art. 65 din Regulamentul (UE) 1060/2021.
10. Să respecte, pe durata pregătirii şi implementării proiectului, prevederile legislaţiei europene şi naţionale în domeniul dezvoltării durabile, inclusiv DNSH imunizarea la schimbări climatice, egalităţii de şanse, şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale.
11. Înțelege că nerespectarea condiţiilor de eligibilitate conform Instrucțiunii oricând pe perioada procesului de evaluare, selecţie şi contractare, va conduce la respingerea cererii de finanţare. În acest sens, înţeleg că orice situaţie, eveniment ori modificare care afectează sau ar putea afecta respectarea condiţiilor de eligibilitate menţionate în Instrucțiunea pentru Asistență tehnică vor fi aduse la cunoştinţa AM PR SUD-VEST în termen cel mult 5 zile lucrătoare de la luarea la cunoştinţă a situaţiei respective.
12. Să ia toate măsurile pentru respectarea regulilor privind evitarea conflictului de interese, în conformitate cu reglementările europene şi naţionale în vigoare.
13. Să se asigure că executantul lucrării va semna un contract cu un operator pentru reciclarea deșeurilor rezultate din activitățile desfășurate, ca măsură de atenuare a impactului asupra obiectivului de mediu care vizează ”Economia circulară, inclusiv prevenirea generării de deșeuri și reciclarea acestora”, în cazul în care proiectul propune execuția~~e~~ de lucrări.
14. Să semneze un contract cu un operator pentru reciclarea deșeurilor de hârtie, metal, materiale plastice, sticla, DEEE-uri provenite din înlocuirea sistemelor sau a echipamentelor, în cazul achiziției de sisteme sau echipamente noi.
15. Să se asigure ca în procesul de recrutare și selecție a noilor salariați, anunțul de angajare să nu conțină referințe, criterii, cerințe care să restricționeze accesul la muncă al persoanelor, în mod egal și nediscriminatoriu, pe considerente de sex, apartenența la minorități, categorii sau medii defavorizate, marginalizate, dizabilități, etc. Anunțurile de angajare vor oferi șanse egale tuturor categoriilor de persoane, inclusiv prin asigurarea accesibilității la informație.
16. Să se asigure că va lua toate măsurile necesare pentru adaptarea componentelor de infrastructură/echipamente în vederea asigurării accesibilității persoanelor, după caz, respectiv va asigura:
17. accesibilitatea la mediul fizic, la locația de implementare a proiectului, în conformitate cu legislația națională, precum și adaptarea spațiului construit, pentru proiectele care includ și componente de infrastructură.
18. acolo unde este posibil, adaptarea echipamentelor achiziționate prin proiect pentru accesul și manevrarea de către persoane cu dizabilități, respectând cerințele minime legale în vigoare specifice fiecărui tip de echipament, în situația în care acestea pot fi utilizate de persoane cu dizabilități, cu respectarea normelor privind securitatea la locul de muncă.
19. adaptarea informaţiei şi mijloacelor de comunicare, inclusiv la tehnologiile şi sistemele informatice şi de comunicaţii, achiziționate și/sau furnizate prin proiect pentru a respecta cerințele de adaptare a mediului informațional și comunicațional la nevoile persoanelor cu diferite dizabilități - fizice, senzoriale, psihice etc.
20. Să nu solicite la decontare din mai multe surse de finanțare aceleași costuri incluse în cadrul proiectului.
21. Să nu depună un proiect finalizat care, potrivit art.2 al Regulamentului(UE) nr. 2021/1060, pct.37, reprezintă proiectul care a fost încheiat în mod fizic sau care a fost implementat integral și pentru care toate plățile aferente au fost efectuate de beneficiari, iar contribuția publică relevantă a fost plătită beneficiarului.
22. Să nu depună un proiect care intră sub incidența ajutorului de stat, definit ca fiind orice măsură care îndeplinește toate criteriile prevăzute la art. 107 alin.(1) din Tratatul privind funcționarea Uniunii Europene (TFUE), respectiv să implice transferul de resurse de stat, să se materializeze într-un avantaj economic de care întreprinderea nu ar fi beneficiat în mod normal, să fie selectiv și să aibă un efect potențial asupra concurenței și comerțului între statele membre.
23. Să nu depună un proiect care face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului, în conformitate cu prevederile art. 73 din Regulamentul (UE) 1060/2021.
24. Să nu depună un proiect care include activități care au făcut sau ar fi trebuit să facă obiectul unei proceduri de recuperare în urma transferului unei activități în afara zonei vizate de program.
25. Să nu depună un proiect care include activități care au făcut parte dintr-un proiect care este relocat, sau care ar constitui un transfer al unei activități productive.
26. Să asigure resursele și mecanismele financiare, materiale și umane necesare, adecvate și suficiente pentru implementarea în bune condiții a proiectului, demonstrând astfel sustenabilitatea instituţională și operaţională.
27. Coerența și rezonabilitatea bugetului proiectului:

-Cheltuielile sunt corect încadrate în categoria celor eligibile sau neeligibile, în conformitate cu prevederile din Instrucțiune și legislația națională.

-Cheltuielile prezintă cel mai bun raport între cuantumul sprijinului, activitățile desfășurate și îndeplinirea obiectivelor.

-Bugetul eligibil total se încadrează în limitele alocării disponibile

25. Indicatorii propuși, inclusiv cei suplimentari, după caz, sunt clar definiți, adecvați și relevanți pentru scopul proiectului

26. TVA declarată în cadrul operațiunii a fi eligibilă pentru finanțare din fonduri europene nu a fost și nu va fi solicitată la rambursare conform legislației naționale în domeniul fiscal, pentru a respecta prevederile Regulamentului (UE/Eurotom) 2015/1046 al Parlamentului European si al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Eurotom) nr. 966/2012, cu modificările și completările ulterioare, în ceea ce privește evitarea dublei-finanțări.

1. **Îmi exprim acordul cu privire la utilizarea şi prelucrarea datelor cu caracter personal de către AM PR SUD-VEST sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale**.
2. **Declar că am luat la cunoștință că în etapa de contractare am obligația să fac dovada tuturor celor declarate prin prezenta Declarație, sub sancțiunea respingerii cererii de finanțare.**
3. **Declar că sunt pe deplin autorizat să semnez această declaraţie în numele** <denumire entitate juridică>

**<nume>, <prenume>,**

**<funcție>, Semnătură, Dată (zz/ll/aaaa)**